cyanic-selkie/wikianc huggingface dataset:
बाँसुरी
बांसुरी ध्वनि विज्ञान
गैर फिपिल बांसुरी में वायु धारा निश्चित रूप में वादक के होठों से प्रवाहित होती है जिसे इंबोशर कहा जाता है। इससे वादक को विशेषकर फिपिल/ नलिका बांसुरियों की तुलना में स्वर, ध्वनि व आवाज की अभिव्यक्ति की विस्तृत श्रंखला की सुविधा प्राप्त होती है। हालांकि, इससे नौसिखिए वादक को रिकॉर्डर जैसे नलिका बांसुरियों की तुलना में अंतिम सिरे से बजने वाले या अनुप्रस्थ बांसुरियों द्वारा पूरी ध्वनि उत्पन्न करने में पर्याप्त कठिनाई होती है। अनुप्रस्थ एवं अंतिम सिरे से बजने वाले बांसुरी को बजाने के लिये अधिक वायु की आवश्यकता होती है जिसमें गहरे श्वसन की आवश्यकता होती है एवं यह चक्रीय श्वसन को पर्याप्त जटिल बनाता है।
सामान्यतः गुणवत्ता या "ध्वनि रंग", जिसे स्वर कहते हैं, में परिवर्तन होता है क्योंकि बांसुरी कई भागों एवं गहनताओं में सुर उत्पन्न कर सकते हैं। ध्वनि-रंग में छिद्र की आंतरिक आकृति जैसे कि शंक्वाकार नोक में परिवर्तन के द्वारा परिवर्तन या सुधार किया जा सकता है। सुर एक आवृति है जो एक निम्न रजिस्टर पूर्णांक गुणक है या बांसुरी का "आधारभूत" नोट है। सामान्यतः उच्च सुर उच्च अंशों की उत्पत्ति में वायु धारा पतली (अधिक रूपों में कंपन), तीव्र (वायु के अनुनाद को उत्तेजित करने के लिये अधिक ऊर्जा उपलब्ध कराना) एवं छिद्र के पार कम गहरे (वायु धारा का अधिक छिछले परावर्तन हेतु) प्रवाहित की जाती है।
ध्वनि विज्ञान निष्पादन एवं स्वर के प्रति शीर्ष जोड़ ज्यामिति विशेष रूप से जटिल प्रतीत होती है, लेकिन उत्पादकों के मध्य किसी विशेष आकार को लेकर कोई सर्वसम्मति नहीं है। इमबोशर छिद्र की ध्वनि विज्ञान बाधा सबसे जटिल मानदंड प्रतीत होती है। ध्वनि विज्ञान बाधा को प्रभावित करने वाले जटिल कारकों में शामिल हैं: चिमनी की लंबाई (ओठ-प्लेट और शीर्ष नली के मध्य छिद्र), चिमनी का व्यास एवं रडी या चिमनी के अंत सिरे का घुमाव तथा वाद्य यंत्र के "गले " में कोई डिजाइन प्रतिबंध जैसा कि जापानी नोहकन बांसुरी में.
एक अध्ययन में, जिसमें व्यावसायिक वादकों की आँख में पट्टी बांधी गई, यह पाया गया कि वे विभिन्न धातुओं से बने वाद्य यंत्रों में कोई अंतर नहीं खोज पाये. आँख बंद करके सुनने पर पहली बार में कोई भी वाद्य यंत्र की सही पहचान नहीं कर पाया एवं दूसरी बार में केवल चाँदी यंत्र ही पहचाना जा सका. अध्ययन का यह निष्कर्ष है कि "दीवार की सामग्री का यंत्र द्वारा उत्पन्न ध्वनि स्वर या गतिज विस्तार पर कोई गौर करने योग्य प्रभाव होने का प्रमाण नहीं मिला". दुर्भाग्यवश, यह अध्ययन शीर्षजोड़ डिजाइन पर नियंत्रण नहीं करता जो कि सामान्यतः स्वर को प्रभावित करने वाला माना जाता है (ऊपर देखें). नियंत्रित स्वर परीक्षण यह दर्शाते है कि नली का द्रव्यमान परिवर्तन उत्पन्न करता है एवं अतः नली घनत्व एवं दीवार की मोटाई परिवर्तन पैदा करेगी. हमें ध्वनि की पहचान हेतु इलैक्ट्रॉनिक संवेदकों की तुलना में मानव कानों की सीमाओं का भी ध्यान रखना चाहिये.
बांसुरी की श्रेणियाँ
[[File:Zampoña.jpg|thumb|right|ज़ेम्पोना, एक पूर्व इंका उपकरण और पैन बांसुरी का प्रकार बजाते हुए.
]] अपने आधारतम रूप में बांसुरी एक खुली नलिका हो सकती है जिसे बोतल की तरह बजाया जाता है। बांसुरी की कुछ विस्तृत श्रेणियां हैं। ज़्यादातर बांसुरियों को संगीतकार या वादक ओठ के किनारों से बजाता है। हालांकि, कुछ बांसुरियों, जैसे विस्सल, जैमशोर्न, फ्लैजिओलैट, रिकार्डर, टिन विस्सल, टोनेट, फुजारा एवं ओकारिना में एक नली होती है जो वायु को किनारे तक भेजती है ("फिपिल" नामक एक व्यवस्था). इन्हें फिपिल फ्लूट कहा जाता है। फिपिल, यंत्र को एक विशिष्ट ध्वनि देता है जो गैर-फिपिल फ्लूटों से अलग होती है एवं यह यंत्र वादन को आसान बनाता है, लेकिन इस पर संगीतकार या वादक का नियंत्रण कुछ कम होता है।
बगल से (अथवा आड़ी) बजायी जाने वाली बांसुरियों जैसे कि पश्चिमी संगीत कवल, डान्सो, शाकुहाची, अनासाज़ी फ्लूट एवं क्वीना के मध्य एक और विभाजन है। बगल से बजाई जाने वाले बांसुरियों में नलिका के अंतिम सिरे से बजाये जाने की के स्थान पर ध्वनि उत्पन्न करने के लिये नलिका के बगल में छेद होता है। अंतिम सिरे से बजाये जाने वाली बांसुरियों को फिपिल बांसुरी नहीं समझ लेना चाहिये जैसे कि रिकॉर्डर, जो ऊर्ध्ववत बजाये जाते हैं लेकिन इनमें एक आंतरिक नली होती है जोकि ध्वनि छेद के सिरे तक वायु भेजती है।
बांसुरी एक या दोनों सिरों पर खुले हो सकते हैं। ओकारिना, जुन, पैन पाइप्स, पुलिस सीटी एवं बोसुन की सीटी एक सिरे पर बंद (क्लोज़ एंडेड) होती है। सिरे पर खुली बांसुरी जैसे कि कंसर्ट-बांसुरी एवं रिकॉर्डर ज्यादा सुरीले होते हैं अतएव वादक के लिये बजाने में अधिक लोचशील तथा अधिक चटख ध्वनि वाले होते हैं। एक ऑर्गन पाइप वांछित ध्वनि के आधार पर खुला या बंद हो सकता है।
बांसुरियों को कुछ विभिन्न वायु स्त्रोतों से बजाया जा सकता है। परंपरागत बांसुरी मुँह से बजायी जाती हैं, यद्यपि कुछ संस्कृतियों में नाक से बजायी जाने वाली बांसुरी प्रयोग होती है। ऑर्गन के फ्लू पाइपों को, जोकि नलिका बांसुरी से ध्वनिक रूप में समान होते हैं, धौकनी या पंखों के द्वारा बजाया जाता है।
वैस्टर्न कंसर्ट बांसुरी
वैस्टर्न कंसर्ट बांसुरी, 19वीं सदी के जर्मन बांसुरी का वंशज है। यह एक आढ़ी या अनुप्रस्थ बांसुरी है जोकि शीर्ष पर बंद होती है। इसके शीर्ष के नजदीक एक दरारनुमा छेद होता है जिससे वादक बजाता है। बांसुरी में गोलाकार ध्वनि छिद्र होते हैं जोकि इसके बारोक पूर्वजों के अंगुली छिद्र से बड़े होते हैं। ध्वनि छिद्र का आकार एवं स्थिति, प्रमुख कार्यप्रणाली, एवं बांसुरी के विस्तार में नोट्स को उत्पन्न करने के लिये अंगुली के प्रयोग का विकास 1832 से 1847 के मध्य थिओबाल्ड बोहम ने किया था एवं यंत्र के गतिज विस्तार एवं तान (ध्वनि का उतार चढ़ाव) में उनके उत्तराधिकारियों ने महान सुधार किया। कुछ परिष्कारों के साथ (किंगमा प्रणाली एवं अन्य परंपरागत रूप से स्वीकृत अंगुली प्रणालियों को विरल अपवाद स्वरूप छोड़कर) वैस्टर्न कंसर्ट बांसुरी मूलतः बोहम की डिजाइन तक ही सीमित रहे एवं बोहम प्रणाली के नाम से जाने जाते है।
स्टैण्डर्ड कंसर्ट बांसुरी को सप्तक सी स्वर में स्वर बद्ध किया गया है एवं इसका विस्तार मध्य सी (या ढ़ेड़ पायदान नीचे, जब बी फुट को यंत्र के साथ जोड़ा गया हो) से प्रारंभ होकर तीसरे सप्तक तक जाता है। इसका तात्पर्य है कि कंसर्ट बांसुरी सर्वाधिक प्रचलित आर्केस्ट्रा यंत्रों में से एक है, इसका अपवाद पिकोलो है जो एक सप्तक ऊपर बजता है। जी आल्टो एवं सी बांस बांसुरी का प्रयोग यदा-कदा ही होता है एवं इन्हें क्रमशः पूर्ण चतुर्थ सप्तक एवं कंसर्ट बांसुरी से एक सप्तक नीचे स्वरबद्ध किया गया है। बांस की तुलना में आल्टो बांसुरी के अंश अधिक लिखे जाते हैं। कॉन्ट्राबास, डबल कॉन्ट्राबास एवं हाइपरबास कुछ अन्य विरले बांसुरी रूप हैं जिन्हें मध्य सप्तक से क्रमशः दो, तीन और चार सप्तक नीचे स्वरबद्ध किया गया है।
भारतीय बांस निर्मित बांसुरी
भारतीय शास्त्रीय संगीत में बांस से निर्मित बांसुरी एक महत्वपूर्ण यंत्र है जिसका विकास पश्चिमी बांसुरी से स्वतंत्र रूप से हुआ है। हिन्दू भगवान कृष्ण को परंपरागत रूप से बांसुरी वादक माना जाता है (नीचे देखें). पश्चिमी संस्करणों की तुलना में भारतीय बांसुरी बहुत साधारण हैं; वे बांस द्वारा निर्मित होते हैं एवं चाबी रहित होती हैं।
भारतीय शास्त्रीय संगीत की धुनों और सूक्ष्मता को भलीभांति प्रकट करने के लिये पंडित रघुनाथ प्रसन्ना ने बांसुरी वादन के क्षेत्र में विभिन्न तकनीकों का विकास किया है। वास्तव में उन्होंने अपने स्वयं के परिवार सदस्यों को प्रशिक्षण के द्वारा अपने घराने को मजबूत आधार प्रदान किया। इस घराने के शिष्यों में पंडित भोलानाथ प्रसन्ना, पंडित हरी प्रसाद चौरसिया, पंडित राजेन्द्र प्रसन्ना विश्वभर में अपने मधुर संगीत के लिये प्रसिद्ध हैं।
भारतीय कंसर्ट बांसुरी मानक स्वरबद्ध लहरियों (पिचों) पर उपलब्ध हैं। कर्नाटक संगीत में इन स्वरबद्ध लहरियों को नंबर के द्वारा जाना जाता है जैसे कि (सी को स्वर मानते हुये) 1 (सी के लिये), 1-1/2 (सी#), 2 (डी), 2-1/2 (डी#), 3 (ई), 4 (एफ), 4-1/2 (एफ#), 5 (जी), 5-1/2 (जी#), 6 (ए), 6-1/2 (ए#) एवं 7(बी). हालांकि किसी रचना का स्वर अपने आप में नियत नहीं है अतः कंसर्ट के लिये किसी भी बांसुरी का प्रयोग किया जा सकता है (जब तक कि संगत वाद्ययंत्र, यदि हो, भलीभांति स्वर बद्ध न हो जाये) एवं यह मुख्यतः कलाकार की व्यक्तिगत पसंद पर निर्भर करता है।
भारतीय बांसुरी के दो मुख्य प्रकारों का वर्तमान में प्रयोग हो रहा है। प्रथम, बांसुरी है, जिसमें अंगुलियों हेतु छह छिद्र एवं एक दरारनुमा छिद्र होता है एवं जिसका प्रयोग मुख्यतः उत्तर भारत में हिंदुस्तानी संगीत में किया जाता है। दूसरी, वेणु या पुलनगुझाल है, जिसमें आठ अंगुली छिद्र होते हैं एवं जिसका प्रयोग मुख्य रूप से दक्षिण भारत में कर्नाटक संगीत में किया जाता है। वर्तमान में कर्नाटक संगीत बांसुरी वादकों द्वारा सामान्यतः आरपार अंगुली तकनीक से चलने वाले आठ छिद्रों वाले बांसुरी का प्रयोग किया जाता है। इस तकनीक का प्रारंभ 20वीं शताब्दी में टी. आर. महालिंगम ने किया था। तब इसका विकास बी एन सुरेश एवं डॉ॰ एन. रमानी ने किया. इसके पहले, दक्षिण भारतीय बांसुरी में केवल सात अंगुली छिद्र होते थे जिसके अंगुली मानदंडों का विकास 20वीं शताब्दी के आरंभ में पल्लादम स्कूल के शराबा शास्त्री द्वारा किया गया था।
बांसुरी की ध्वनि की गुणवत्ता कुछ हद तक उसे बनाने में प्रयुक्त हुये विशेष बांस पर निर्भर करती है एवं यह सामान्यतः स्वीकृत है कि सर्वश्रेष्ठ बांस दक्षिण भारत के नागरकोइल क्षेत्र में पैदा होते हैं।
चीनी बांसुरी
चीनी बांसुरी को "डी" (笛) कहा जाता है। चीन में डी की कई किस्में हैं जो भिन्न आकार, ढांचे (अनुनाद झिल्ली सहित/रहित) एवं छिद्र संख्या (6 से 11) तथा आलाप (विभिन्न चाबियों में वादन) की हैं। ज़्यादातर बांस की बनी हुई हैं। चीनी बांसुरी की एक खास विशेषता एक छिद्र पर अनुनाद झिल्ली का चढ़ा होना है जो नली के अंदर वायु कॉलम को कंपित करती है। इस बांसुरी से मुखर ध्वनि प्राप्त होती है। आधुनिक चीनी ऑर्केस्ट्रा में साधारणतः पाये जाने वाले बांसुरियों में बंगडी (梆笛), क्यूडी (曲笛), जिन्डी (新笛), डाडी (大笛) आदि शामिल हैं। अनुप्रस्थ या आड़े बजाये जाने वाले बांस को "जियाओ" (簫) कहते हैं जोकि चीन में वायु यंत्र की भिन्न श्रेणी है।
जापानी बांसुरी
जापानी बांसुरी को फू कहते हैं जिनमें बड़ी संख्या में जापान के संगीतमय बांसुरी शामिल हैं।
सिरिंग
सिरिंग (जिसे ब्लल भी कहा जाता है) तुलनात्मक रूप से छोटा एवं अंतिम सिरे से बजाये जाने वाली बांसुरी है जिसमें नाक द्वारा उत्पन्न स्वर की गुणवत्ता होती है एवं पिकोलो का स्वर होता है जो पूर्व आर्मेनिया के कॉकासस क्षेत्र में पाया जाता है। यह लकड़ी या बेंत का बना होता है जिसमें सामान्यतः सात अंगुली छिद्र एवं एक अंगूठा छिद्र होता है जो द्वि स्वर उत्पन्न करता है। सिरिंग का प्रयोग गड़रियों द्वारा अपने कार्य से संबंधित ध्वनियों एवं संकेतों को उत्पन्न करने तथा संगीतमय प्रेम गीतों, जिन्हें छबन बयाती कहा जाता है, के साथ - साथ क्रमबद्व खंडों के लिये किया जाता है। सिरिंग का प्रयोग डेफ और ढोल के साथ नृत्य हेतु संगीत उपलब्ध कराने के लिये भी किया जाता है। एक आर्मेनियाई संगीतज्ञ यह मानता है कि सिरिंग में राष्ट्रीय आर्मेनियाई यंत्रों के सभी गुण मौजूद हैं।
एक्सटर्नल लिंक्स
द मेट्रोपोलिटन म्यूज़ियम ऑफ़ आर्ट पर दुनिया भर से बांसुरियों का एक संकलन
एमिली डिकिंसन
एमिली डिकिंसन (Emily Dickinson ; १८३०-१८८६) सुप्रसिद्ध अमेरिकी कवयित्री हैं। एमिली डिकिंसन का जन्म मेसाचुसेट्स के एमहर्स्ट नामक स्थान में हुआ। उनके पिता वकील और एहमर्स्ट कॉलेज के कोषाध्यक्ष थे। एमिली को एकांत प्रिय थी, इसलिए उनकी शिक्षा, सभी सुविधाएँ होते हुए भी, अधिक व्यापक न हो सकी। वह घर छोड़कर कहीं भी जाना पसंद नहीं करती थीं। उनके जीवनकाल में उनकी तीन चार कविताएँ ही प्रकाशित हुई। साहित्यिकों से उनका परिचय बहुत ही कम था। उनका जीवन मानो शून्य में बीता था। उनकी मृत्यु के बाद उनकी कविताओं की पांडुलिपियाँ उनकी बहन को मिलीं। दुर्भाग्यवश कुछ रचनाएँ उन्होंने नष्ट भी कर दीं। शेष १८९० में प्रकाशित हुईं और तत्काल ही उनकी प्रसिद्धि फैल गई।
उनकी कविताएँ जीवन, प्रेम, प्रकृति, मृत्यु आदि विषयों पर लिखी गई हैं। उनकी कला परंपरावादियों को चौंकानेवाली है। वे छंद, लय, तुक आदि के प्रयोग में काफी स्वतंत्रता से लिखती थीं। उनकी अनुभूतियाँ बहुत तीखी थीं। उनके एक साहित्यिक मित्र, हिगिंसन लिखते हैं। ये कविताएँ भूमि से जड़ों सहित उखाड़ी हुई लगती हैं। वे इन रचनाओं की तुलना ब्लेक की रहस्यवादी कविताओं से करते हैं। जीवन और प्रकृति के व्यापारों के प्रति इन छंदों में गहरी, सूक्ष्म और मौलिक अंतदृष्टि हमें मिलती है। हिगिंसन लिखते हैं, 'जब कोई विचार कौंधकर हमें चकित कर दे, व्याकरण की सीख देना अशिष्टता लगती है।
एमिली डिकिंसन की तुलना एमर्सन से की गई है। वे एमर्सन के रहस्यवादी व्यक्तिवाद से प्रभावित हुई थीं। ऐसा अनुमान किया जाता है कि उनका प्रेम पिता के ईषालु और संदेही स्वभाव के कारण असफल रह गया और इसीलिए वे अधिकाधिक आत्मकेंद्रित होती गईं। उनकी गणना एमर्सन के साथ १९वीं शताब्दी के दो सर्वश्रेष्ठ अमरीकन कवियों में होती है।
पाप और पुण्य, जीवन और मृत्यु के प्रश्न उन्हें व्याकुल करते रहते थे। वे प्यूरिटन हठधर्मी से कतराती थीं और इस मत की स्रष्टा की कल्पना अस्वीकार करती थीं। उनकी सुप्रसिद्ध कविता, 'अकेला श्वान', में विक्टोरियन युग के ईश्वर का उपहास है। अपनी रहस्यवादी कविताओं में वे अधिक आस्तिकता प्रकट करती हैं।
जिरावाला
जिरावाला भारत में राजस्थान राज्य के सिरोही जिले का एक गाँव है । यह आबू रोड से 58 किमी दूर है । यह जैन के लिए एक पवित्र स्थान है। गाँव में एक प्रसिद्ध जैन मंदिर परिसर है। मुख्य पार्श्वनाथ मंदिर 1134 ईस्वी पूर्व का सबसे पुराना डेटिंग है। नेमिनाथ की छवि वाला एक मंदिर भी है। इन मंदिरों पर मुस्लिम शासन के दौरान हमला किया गया था और बाद में जैन समुदाय द्वारा पुनर्निर्मित किया गया था। जैनों के लिए यह गाँव एक तीर्थस्थल था। कई जैन संतों और विद्वानों ने उस स्थान का दौरा किया और पंद्रहवीं शताब्दी के दौरान वहां धार्मिक पुस्तकों की रचना की।
सुंकिडि, इच्चोड मण्डल
सुंकिडि, इच्चोड मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
गुरना, बागेश्वर(सदर) तहसील
गुरना, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मोरवी राजवाड़ा
मोरवी राजवाड़ा (Morvi State) या मोरबी राजवाड़ा (Morbi State) भारत के आधुनिक गुजरात राज्य के काठियावाड़ क्षेत्र में स्थित ब्रिटिश राज के अधीन एक रियासत थी। यह सन् 1698 से सन् 1948 तक अस्तित्व में थी।
मॅई वोंग राष्ट्रीय उद्यान
मॅई वोंग राष्ट्रीय उद्यान थाईलैंड के नखोन सावन प्रान्त में स्थित एक राष्ट्रीय उद्यान है, जिसे 14 सितंबर 1987 को थाईलैंड के 55 वें राष्ट्रीय उद्यान के रूप में घोषित किया गया था। थनोन थोंग चाई पर्वत श्रृंखला में स्थित इस उद्यान का क्षेत्रफल 894 km2 है।
मौसम
मॅई वोंग राष्ट्रीय उद्यान में मौसम को 3 मौसमों में विभाजित किया जा सकता है: मार्च से मई तक गर्म और शुष्क गर्मी, जून से अक्टूबर तक आर्द्र बारिश का मौसम और नवंबर से फरवरी तक ठंडी का मौसम जो यात्रा के लिए सबसे उपयुक्त है।
वनस्पति और जीव
उद्यान का मुख्य क्षेत्र मिश्रित पर्णपाती वन और सदाबहार वन से आच्छादित है। उद्यान में सबसे आम स्तनधारियों में हिरण, जंगली सुअर, एशियाई सियार, गिलहरी, सिवेट और साही हैं। पक्षी की 450 से अधिक प्रजातियां यहाँ दर्ज की गई हैं।
बंजारा झील
बंजारा झील या हमीद खान कुंटा हैदराबाद, तेलंगाना, भारत में बंजारा हिल्स में स्थित एक छोटा जल निकाय है।
इतिहास
झील 1930 में बनाई गई थी। उस समय इलाके में शाही अभिजात वर्ग के मकान और आवास थे। यह कभी एक किलोमीटर से अधिक के क्षेत्र में फैला हुआ था।
संरक्षण
झील को आसपास के इलाकों से सीवर का पानी मिलता है। सेव अवर अर्बन लेक्स (SOUL) जैसे संगठनों द्वारा झील के संरक्षण के प्रयास जारी हैं।
संदर्भ
<references group="" responsive="1">
परिचय (1972 फ़िल्म)
परिचय 1972 में गुलज़ार द्वारा निर्मित एक पारिवारिक कथा आधारित हिन्दी फिल्म है। यह प्रमुख अंग्रेज़ी फ़िल्म दि साऊँड ऑफ़ म्युज़िक से प्रेरित पर यथार्थ चित्रण नहीं है।
संक्षेप
रवि (जितेन्द्र) को राय साहब (प्राण) के पोते-पोतियों को पढ़ाने उनके घर भेजा जाता है जिनमे रमा (जया भादुरी) सबसे बड़ी है। रमा के पिता नीलेश (संजीव कुमार) के मरने के बाद इन्हें अपने दादा राय साहब के साथ रहने लाया जाता है। रमा की माँ सती देवी (वीणा) के मरने के कुछ समय बाद ही नीलेश की मृत्यु होती है। इन बच्चों ने अपने नटखटपन से अब तक कई मास्टरों को भगाया है जिसके लिए उन्हें अपनी बुआ (सुचित्रा सेन) से कठिन दंड मिलता रहा है। रवि अपने सहनात्मक व्यवहार से उनका मन और रमा का प्यार जीतता है और अन्त में रवि और रमा का विवाह होता है।
लाइन के प्राथमिक स्थिरांक
किसी संचरण लाइन के प्राथमिक स्थिरांक वे संख्यात्मक मान हैं जो उस लाइन पर तरंग के संचार से सम्बन्धित विशेषताओं को प्रकट करते हैं। संचरण लाइन के द्वितीयक स्थिरांक भी होते हैं जो प्राथमिक स्थिरांकों से निकाले जा सकते हैं।
संचरण लाइन के प्राथमिक स्थिरांक ये हैं-
इन स्थिरांकों के मान लाइन के भौतिक गुणों पर निर्भर करती है जैसे- लाइन का अनुप्रस्थ क्षेत्रफल, उसके केबलों के बीच की दूरी, केबलों की त्रिज्या, केबलों के बीच के माध्यम की पारगम्यता, विद्युत-चालकता, आदि।
लोरिस
लोरिस (Loris) भारत, श्रीलंका और दक्षिणपूर्वी एशिया में मिलने वाले लोरिनाए (Lorinae) कुल के निशाचरी (रात्रि में सक्रीय) नरवानर प्राणी होते हैं।
लोरिस वनों में रहते हैं और धीमी गति से पेड़ों पर चलते हैं। कुछ लोरिस जातियाँ केवल कीट खाती हैं जबकि अन्य फल, वृक्षों के छाल से निकलने वाला गोंद, पत्ते और घोंघे खाती हैं। मादा लोरिस पेड़ों पर घर बनाकर उनमें अपने शिशु छोड़कर खाने के लिये निकलतीं हैं। इसके लिये वे अपने बच्चों को अपनी कोहनियों के भीतरी भाग चाटने के बाद चाटती हैं। उनकी कोहनियों के पीछे के क्षेत्र में एक हल्का विष बनता है जो शिशुओं के बालों में फैल जाता है और परभक्षियों को उन्हें खाने से रोकता है। कुछ क्षेत्रों में इसके बावजूद भी ओरंग उतान इनके शिशुओं को खा लेते हैं।
विवरण
लौरिस निशाचर जीव है। यह भारत, श्री लंका तथा दक्षिण पूर्व एशिया के अन्य भागों के उष्णकटिबंधीय वनों में पाये जाते हैं। लौरिस की चाल धीमी और सतर्क सी दिखती है और वृक्षारोहण में चौपायों का इस्तेमाल होता है।
भोजन
कुछ लौरिस केवल कीटभक्षी होते हैं जबकि कुछ अपने आहार में फल, गोंद, पत्तियाँ और घोंघे इत्यादि सम्मिलित कर लेते हैं।
व्यवहार
मादा लौरिस अपने बच्चों को छोड़कर भोजन की तलाश में निकलती हैं, लेकिन जाने से पहले अपने ऍलर्जी भरे थूक से उनको चाट कर जाती हैं जिससे परभक्षी बच्चों से दूर ही रहें। लेकिन ऐसा देखा गया है कि फिर भी ओरांगूटान लौरिस को खा लेता है।
जिका विषाणु
जिका विषाणु फ्लाविविरिडए विषाणु परिवार से है। जो दिन के समय सक्रिय रहते हैं। इन्सानों में यह मामूली बीमारी के रूप में जाना जाता है, जिसे जिका बुखार, जिका या जिका बीमारी कहते हैं। 1947 के दशक से इस बीमारी का पता चला। यह अफ्रीका से एशिया तक फैला हुआ है। यह 2014 में प्रशांत महासागर से फ्रेंच पॉलीनेशिया तक और उसके बाद 2015 में यह मेक्सिको, मध्य अमेरिका तक भी पहुँच गया।
इतिहास
वर्ष 1947 में पीले बुखार का शोध कर रहे पूर्वी अफ्रीकी विषाणु अनुसंधान संस्थान के वैज्ञानिकों को जिका के जंगल में रीसस मकाक (एक प्रकार का लंगूर) को पिंजरे में रख कर अपना शोध कर रहे थे। उस बंदर को बुखार हो जाता है। 1952 में उसके संक्रामक घटक को जिका विषाणु नाम से बताया गया। यह इसके बाद नाइजीरिया में वर्ष 1954 में एक मानव से निकाला गया था। इसके 2007 में खोज होने से पहले इससे संक्रमण के मामले अफ्रीका और दक्षिण पूर्व एशिया में बहुत कम थे।
अप्रैल 2007 में इसका प्रभाव पहली बार अफ्रीका और एशिया के बाहर देखने को मिला। यप नामक एक द्वीप में लाल चकत्ते, नेत्रश्लेष्मलाशोथ, और जोड़ों के दर्द के रूप में इसका असर दिखा, जिसे सामान्यतः डेंगू या चिकनगुनिया समझा जा रहा था। लेकिन जब बीमार लोगों के रक्त का परीक्षण किया गया तो उनके रक्त में जिका विषाणु का आरएनए पाया गया। अब तक इसके 49 मामलों की पुष्टि हो चुकी है जबकि 59 मामले की पुष्टि नहीं हुई और किसी के भी मरने की या अस्पताल में रखने की जानकारी नहीं है।
लक्षण
जिका बुखार, जिसे जिका वायरस रोग, के नाम से भी जाना जाता है, यह एक रुग्णता है जो जिका वायरस के कारण उत्पन्न होती है। लक्षण डेंगू बुखार की ही तरह होते हैं। अधिकांश मामलों (60 - 80 %) में कोई लक्षण नहीं दिखते। यदि कुछ लक्षण दिखते हैं तो वे लक्षण अमूमन इस प्रकार के हो सकते हैं - बुखार, लाल आँखें, जोड़ों में दर्द, सिरदर्द, लाल चकत्ते। आम तौर पर लक्षण हल्के और 7 दिनों से भी कम रहते हैं। वर्ष 2015 में इस आरंभिक संक्रमण से कोई मृत्यु नहीं हुई है। संक्रमण को ग़ीयान-बारे संलक्षण Guillain–Barré सिंड्रोम से लिंक किया गया है।
जिका बुखार मुख्यतया एडीज प्रकार के मच्छर के काटने से फैलता है। शारीरिक संबंध बनाने और खून चढ़ाने से भी इसके फैलने की संभावना रहती है। यह रोग गर्भवती माँ से गर्भस्थ शिशु में जा सकता है वर्टिकली ट्रांसमिटेड इंफेक्शन और शिशु के सिर के अपूर्ण विकास की वजह बन सकता है। इस रोग की पहचान के लिए होने वाली जाँचों में रक्त, मूत्र या लार संबंधी परीक्षण शामिल हैं, जो बीमार व्यक्ति में इस वायरस के आरएनए के होने का पता लगाने के लिए की जाती हैं।
रोकथाम में मच्छरों से बचाव शामिल है ताकि जिन क्षेत्रों में इस रोग के होने की संभावना है वहाँ मच्छरों द्वारा काटे जाने से बचा जा सके। इनमें मच्छर भगाने वाले उपाय अमल में लाना, कपड़ों से शरीर का अधिकतम भाग ढँककर रखना, मच्छरदानी का प्रयोग, मच्छर पुनर्जनन रोकने हेतु ठहरे पानी को हटाना जैसी बातें शामिल होती हैं। इसका कोई कारगर टीका नहीं है। ब्राजील के स्वास्थ्य अधिकारियों ने 2015 में प्रकोप के कारण दंपत्तियों को गर्भधारण से बचने की सलाह दी थी, और गर्भवती महिलाओं को उन इलाकों में यात्रा करने से बचने की सलाह दी जहां प्रकोप फैला हो। यद्यपि इसका कोई विशिष्ट उपचार नहीं है, तथापि पैरासिटामॉल (एसिटामिनोफेन) इन लक्षणों में मददगार हो सकती है। अस्पताल में भर्ती होने की शायद ही कभी जरूरत पड़ती है।
मुख्य तथ्य
जीका वायरस की बीमारी का पहला रिकॉर्डेड प्रकोप 2007 में याप (फेडरेटेड स्टेट्स ऑफ माइक्रोनेशिया) के द्वीप से रिपोर्ट किया गया था। इसके बाद 2013 में फ्रेंच पोलिनेशिया और प्रशांत में अन्य देशों और क्षेत्रों में जीका वायरस के संक्रमण का बड़ा प्रकोप हुआ था। मार्च 2015 में, ब्राजील ने दाने की बीमारी के एक बड़े प्रकोप की सूचना दी, जिसे जल्द ही जीका वायरस संक्रमण के रूप में पहचाना गया, और जुलाई 2015 में, गुइलेन-बैरे सिंड्रोम से जुड़ा पाया गया।
अक्टूबर 2015 में, ब्राजील ने जीका वायरस के संक्रमण और माइक्रोसेफली के बीच सहयोग की सूचना दी। प्रकोप और संचरण के सबूत जल्द ही पूरे अमेरिका, अफ्रीका और दुनिया के अन्य क्षेत्रों में दिखाई दिए। आज तक, कुल 86 देशों और क्षेत्रों में मच्छरों से फैलने वाले जीका संक्रमण के प्रमाण मिले हैं।
संकेत और लक्षण
ज़ीका वायरस रोग के ऊष्मायन अवधि (लक्षणों के संपर्क से समय) 3-14 दिनों का अनुमान है। जीका वायरस से संक्रमित अधिकांश लोग लक्षण विकसित नहीं करते हैं। लक्षण आमतौर पर बुखार, दाने, नेत्रश्लेष्मलाशोथ, मांसपेशियों और जोड़ों के दर्द, अस्वस्थता और सिरदर्द सहित हल्के होते हैं, और आमतौर पर 2-7 दिनों तक रहते हैं।
जीका वायरस रोग की जटिलताऐं
गर्भावस्था के दौरान जीका वायरस संक्रमण विकासशील भ्रूण और नवजात शिशु में माइक्रोसेफली और अन्य जन्मजात असामान्यताओं का कारण बनता है। गर्भावस्था में जीका संक्रमण के कारण गर्भावस्था में जटिलताएं होती हैं जैसे कि भ्रूण की हानि, स्टिलबर्थ और प्रीटरम जन्म। जीका वायरस संक्रमण भी गुइलेन-बैर सिंड्रोम, न्यूरोपैथी और मायलाइटिस का एक ट्रिगर है, विशेष रूप से वयस्कों और बड़े बच्चों में। गर्भावस्था के परिणामों पर जीका वायरस के संक्रमण, रोकथाम और नियंत्रण के लिए रणनीति और बच्चों और वयस्कों में अन्य न्यूरोलॉजिकल विकारों पर संक्रमण के प्रभाव की जांच करने के लिए अनुसंधान जारी है।
हस्तांतरण
जीका वायरस मुख्य रूप से एडीज जीन से संक्रमित मच्छर के काटने से फैलता है, मुख्यतः एडीज एजिप्टी, उष्णकटिबंधीय और उपोष्णकटिबंधीय क्षेत्रों में पाए जाते हैं। एडीज मच्छर आम तौर पर दिन के दौरान काटते हैं, जो सुबह जल्दी और देर दोपहर शाम को बढ़ते हैं। यह वही मच्छर है जो डेंगू, चिकनगुनिया और पीले बुखार को प्रसारित करता है। जीका वायरस भी गर्भावस्था के दौरान मां से भ्रूण में, यौन संपर्क, रक्त और रक्त उत्पादों के आधान और अंग प्रत्यारोपण के माध्यम से प्रसारित होता है।
निदान
जीका वायरस के संक्रमण के साथ या जीका वायरस ट्रांसमिशन या एडीस मच्छर वैक्टर के साथ अथवा उसके आसपास रहने वाले व्यक्तियों के लक्षणों के आधार पर संदेह हो सकता है। जीका वायरस संक्रमण का निदान केवल रक्त या शरीर के अन्य तरल पदार्थों जैसे कि मूत्र या वीर्य के प्रयोगशाला परीक्षणों द्वारा पुष्टि की जा सकती है।
इलाज
जीका वायरस के संक्रमण या इससे जुड़े रोगों के लिए कोई उपचार उपलब्ध नहीं है।
जीका वायरस के संक्रमण के लक्षण आमतौर पर हल्के होते हैं। बुखार, दाने या गठिया जैसे लक्षणों से पीड़ित लोगों को भरपूर आराम करना चाहिए, तरल पदार्थों का सेवन करना चाहिए और आम दवाओं के साथ दर्द और बुखार का इलाज करना चाहिए। यदि लक्षण बिगड़ते हैं, तो उन्हें चिकित्सा देखभाल और सलाह लेनी चाहिए।
निवारण
जीका वायरस के संक्रमण को रोकने के लिए दिन और शाम के समय मच्छरों के काटने से बचाव एक प्रमुख उपाय है। गर्भवती महिलाओं, प्रजनन आयु की महिलाओं और छोटे बच्चों के बीच मच्छरों के काटने की रोकथाम पर विशेष ध्यान दिया जाना चाहिए।
व्यक्तिगत सुरक्षा उपायों में कपड़े पहनना (अधिमानतः हल्के रंग का) शामिल है जो शरीर को जितना संभव हो उतना कवर करता है; विंडो स्क्रीन और बंद दरवाजे और खिड़कियों जैसे भौतिक बाधाओं का उपयोग करना; और उत्पाद लेबल के निर्देशों के अनुसार त्वचा या कपड़ों पर कीट विकर्षक लागू करना जिसमें DEET, IR3535 या आइकारिडिन शामिल हैं।
छोटे बच्चों और गर्भवती महिलाओं को मच्छरदानी के नीचे सोना चाहिए यदि दिन में या शाम को सोते हैं। यात्रियों और प्रभावित क्षेत्रों में रहने वाले लोगों को मच्छरों के काटने से खुद को बचाने के लिए ऊपर बताई गई वही बुनियादी सावधानी बरतनी चाहिए।
एडीज मच्छर घरों, स्कूलों और कार्य स्थलों के आसपास पानी के छोटे संग्रह में प्रजनन करते हैं। इन मच्छरों के प्रजनन स्थलों को खत्म करना महत्वपूर्ण है, जिनमें शामिल हैं: जल भंडारण कंटेनरों को ढंकना, फूलों के बर्तनों में खड़े पानी को निकालना, और कचरे को साफ करना और टायर का इस्तेमाल करना। मच्छरों के प्रजनन स्थलों को कम करने के लिए स्थानीय सरकार और सार्वजनिक स्वास्थ्य कार्यक्रमों का समर्थन करने के लिए सामुदायिक पहल आवश्यक है। मच्छरों की आबादी और बीमारी के प्रसार को कम करने के लिए स्वास्थ्य अधिकारी लार्विसाइड्स और कीटनाशकों के उपयोग की सलाह भी दे सकते हैं
जीका वायरस संक्रमण की रोकथाम या उपचार के लिए अभी तक कोई टीका उपलब्ध नहीं है। जीका वैक्सीन का विकास अनुसंधान का एक सक्रिय क्षेत्र बना हुआ है।
गर्भावस्था में संचरण
जीका वायरस को गर्भावस्था के दौरान मां से भ्रूण में स्थानांतरित किया जा सकता है, जिसके परिणामस्वरूप शिशु में माइक्रोसेफली (सामान्य सिर के आकार से छोटा) और अन्य जन्मजात विकृतियों को सामूहिक रूप से जन्मजात जीका सिंड्रोम के रूप में जाना जाता है।
माइक्रोसेफली अंतर्निहित असामान्य मस्तिष्क विकास या मस्तिष्क के ऊतकों के नुकसान के कारण होता है। मस्तिष्क क्षति की सीमा के अनुसार बच्चे के परिणाम भिन्न होते हैं।
जन्मजात जीका सिंड्रोम में अन्य विकृतियां शामिल हैं, जिसमें अंग के संकुचन, उच्च मांसपेशी टोन, आंखों की असामान्यताएं, और सुनवाई हानि शामिल है। गर्भावस्था में संक्रमण के बाद जन्मजात विकृतियों का जोखिम अज्ञात रहता है; गर्भावस्था के दौरान जीका वायरस से संक्रमित महिलाओं के लिए जन्मजात अनुमानित 5-15% शिशुओं में जीका से संबंधित जटिलताओं के प्रमाण हैं। जन्मजात विकृति लक्षण और स्पर्शोन्मुख संक्रमण दोनों के बाद होती है।
यौन संचरण
जीका वायरस संभोग के माध्यम से प्रेषित किया जा सकता है। जीका वायरस संक्रमण और प्रतिकूल गर्भावस्था और भ्रूण के परिणामों के बीच संबंध के कारण यह चिंता का विषय है।
जीका वायरस के सक्रिय संचरण वाले क्षेत्रों के लिए, जीका वायरस संक्रमण वाले सभी लोगों और उनके यौन साझेदारों (विशेष रूप से गर्भवती महिलाओं) को जीका वायरस के यौन संचरण के जोखिमों के बारे में जानकारी प्राप्त करनी चाहिए।
डब्ल्यूएचओ अनुशंसा करता है कि यौन सक्रिय पुरुषों और महिलाओं को सही ढंग से परामर्श दिया जाए और संभावित प्रतिकूल गर्भावस्था और भ्रूण के परिणामों को रोकने के लिए गर्भवती होने के बारे में एक सूचित विकल्प बनाने में सक्षम होने के लिए गर्भनिरोधक विधियों की एक पूरी श्रृंखला की पेशकश की जाए।
जिन महिलाओं ने असुरक्षित यौन संबंध बनाए हैं और जीका वायरस संक्रमण के बारे में चिंताओं के कारण गर्भवती होने की इच्छा नहीं रखती हैं, उन्हें आपातकालीन गर्भनिरोधक सेवाओं और परामर्श के लिए तैयार होना चाहिए। गर्भवती महिलाओं को कम से कम गर्भावस्था की पूरी अवधि के लिए सुरक्षित यौन क्रिया (कंडोम के सही और लगातार उपयोग सहित) या यौन गतिविधि से बचना चाहिए।
जीका वायरस के सक्रिय संचरण वाले क्षेत्रों के लिए, डब्ल्यूएचओ पुरुषों के लिए छह महीने की अवधि के लिए सुरक्षित यौन संबंध या संयम का अभ्यास करने की सलाह देता है और महिलाओं के लिए दो महीने तक जो अपने यौन साथियों के संक्रमण को रोकने के लिए सक्रिय जीका वायरस संचरण के क्षेत्रों से लौट रहे हैं। गर्भवती महिलाओं के यौन साथी, जीका वायरस के स्थानीय संचरण वाले क्षेत्रों में रहने वाले या वहां से लौटने के दौरान, गर्भावस्था के दौरान यौन क्रिया से सुरक्षित यौन संबंध बनाना चाहिए।
WHO
डब्ल्यूएचओ देशों को जीका स्ट्रैटजिक रिस्पांस फ्रेमवर्क में उल्लिखित कार्रवाई करके ज़ीका वायरस रोग को नियंत्रित करने के लिए समर्थन कर रहा है:
जीका वायरस संक्रमण और संबंधित जटिलताओं की रोकथाम, निगरानी और नियंत्रण में अनुसंधान को आगे बढ़ाना।
जीका वायरस संक्रमण और संबंधित जटिलताओं के लिए एकीकृत निगरानी प्रणाली का विकास, सुदृढ़ीकरण और कार्यान्वयन।
दुनिया भर में जीका वायरस संक्रमण के लिए परीक्षण करने के लिए प्रयोगशालाओं की क्षमता को मजबूत करना।
एडीज मच्छर आबादी को कम करने के उद्देश्य से वेक्टर नियंत्रण रणनीतियों को लागू करने और मॉनिटर करने के वैश्विक प्रयासों का समर्थन करना।
जीका संक्रमण की जटिलताओं से प्रभावित बच्चों और परिवारों की देखभाल और सहायता को मजबूत करना।
ऐशबाग स्टेडियम
ऐशबाग स्टेडियम भोपाल का एक प्रमुख खेल का मैदान हैं। ऐशबाग में कई राष्ट्रीय एवं अंतर्राष्ट्रीय खेल आयोजित होते हैं जिनमे से हॉकी के लिए ऐशबाग प्रमुख रूप से प्रसिद्ध है। यह स्टेडियम वर्ष 1931 में बनकर तैयार हुआ था।
स्थिति
वर्ष 2002 के बाद स्टेडियम की देख-रेख न होने की वजह से यह खराब हो गया था। वर्ष 2009 में मध्यप्रदेश शासन के खेल एवं युवा कल्याण विभाग ने भोपाल हॉकी एसोसिएशन की सहमति से स्टेडियम में करोड़ों रुपए खर्च कर एस्ट्रो टर्फ बिछाई।
दर्शक छमता
ऐशबाग खेल मैदान मे दर्शक छमता 10,000 है।
बसौटीमॉफी, चम्पावत तहसील
बसौटीमॉफी, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
गलकम्बल
गलकम्बल (Dewlap) कुछ कशेरुक प्राणी जातियों के गले या निचले जबड़े से लटकने वाला त्वचा या मांस का भाग होता है। यह गाय, कुत्ता, इत्यादि के अलावा कुछ मानवों में भी (वृद्धावस्था में त्वचा ढीली हो जाने पर) देखा जा सकता है। कुछ जातियों में, जैसे कि अनोल छिपकलियों में, इसका प्रयोग प्रजनन में नरों द्वारा मादाओं को आकर्षित करने के लिए होता है।
जानिपुर गाँव, फुलवारीशरीफ़ (पटना)
जानिपुर फुलवारीशरीफ़, पटना, बिहार स्थित एक गाँव है।
सैतानपुर गाँव, फूलपुर (इलाहाबाद)
सैतानपुर फूलपुर, इलाहाबाद, उत्तर प्रदेश स्थित एक गाँव है।
प्रतिबाधा सुमेलन
इलेक्ट्रॉनिक्स, संचार आदि में प्रतिबाधा सुमेलन (impedance matching) का अर्थ है कि लोड की प्रतिबाधा ऐसी रखी जाय ताकि स्रोत से आने वाली ऊर्जा का अधिक से अधिक लोड में खप जाय, या लोड से संकेत का रिफ्लेक्शन न्यूनतम हो।
शेर जंग थापा
व्यक्तिगत जीवन
शेर जंग थापा का जन्म 15 अप्रैल 1907 को ऐब्टाबाद, पंजाब, ब्रिटिश भारत (अब पाकिस्तान) में हुआ था। उनके दादा, सूबेदार बालकृष्ण थापा (2/5 जीआर (एफएफ)), अपने पैतृक घर से टपक गाँव, गोरखा जिला, भारत में चले गए थे। शेर जंग के पिता, अर्जुन थापा, ब्रिटिश भारतीय सेना में एक मानद कप्तान 2/5 जीआर (एफएफ) और द्वितीय विश्व युद्ध के अनुभवी थे।
बचपन के दौरान, उनका परिवार एबटाबाद से धर्मशाला चला गया जहाँ थापा ने अपनी शिक्षा जारी रखी और कॉलेज में भाग लिया। उन्हें कॉलेज में एक उत्कृष्ट हॉकी खिलाड़ी के रूप में जाना जाता था। 1 गोरखा रेजिमेंट के कैप्टन डगलस ग्रेसी, जो एक हॉकी खिलाड़ी भी थे, के बारे में कहा जाता है कि वे थापा से प्रभावित थे। थापा का जम्मू और कश्मीर राज्य बलों में एक कमीशन अधिकारी पद प्राप्त करने में महत्वपूर्ण भूमिका थी। महाराजा द्वारा शासित ब्रिटिश भारत में जम्मू और कश्मीर सबसे बड़ी रियासतों में से एक था। सितंबर 1947 तक इसके राज्य बलों का नेतृत्व आमतौर पर ब्रिटिश अधिकारियों द्वारा किया जाता था।
भारत पाक युद्ध, १९४७
अक्टूबर 1947 में रियासत के भारत में प्रवेश के समय थापा ने जम्मू और कश्मीर राज्य बलों में प्रमुख पद पर कब्जा किया था। छठी इन्फैंट्री बटालियन के रूप में, थापा लद्दाख के लेह में तैनात थे। उनके कमांडिंग ऑफिसर कर्नल अब्दुल मजीद गिलगित वज़रात में बुंजी पर स्थित थे, जो कि ब्रिटिश प्रशासन द्वारा रियासत को वापस कर दिया गया था। 30 अक्टूबर को, कर्नल मजीद गवर्नर घनसारा सिंह का समर्थन करने के लिए सेना के साथ गिलगित चले गए, जो वहां स्थित ब्रिटिश-विरोधी गिलगित स्काउट्स की वफादारी से आशंकित थे। दुर्भाग्य से, रेजिमेंट के मुस्लिम अधिकारियों ने कप्तान मिर्ज़ा हसन खान के नेतृत्व में विद्रोह किया और गिलगित स्काउट्स में शामिल हो गए। राज्यपाल घनसारा सिंह को गिरफ्तार कर लिया गया और कर्नल मजीद को भी बंदी बना लिया गया। सेना के हिंदू और सिख सदस्यों का नरसंहार किया गया। लद्दाख के वज़रात में स्कार्डू में भाग जाने के लिए राज्य बलों के पास क्या बचा था। {{sfn | चीमा, क्रिमसन चिनार | २०१५ | पीपी = }३- }५}}
स्कार्दू 'तहसील' बाल्तिस्तान का मुख्यालय था, जो कि साल में छह महीने के लिए लद्दाख 'वज़रात' के जिला मुख्यालय के रूप में हो जाता है। यह गिलगित और लेह के बीच एक महत्वपूर्ण पद था और भारतीय सेना ने लेह की रक्षा के लिए स्कार्दू गैरीसन को पकड़ना जरूरी समझा।
मेजर थापा को स्कार्दू में शेष 6 वीं इन्फैंट्री का प्रभार लेने का आदेश दिया गया, और लेफ्टिनेंट कर्नल को पदोन्नत किया गया। वह 23 नवंबर को लेह से निकल गया और 2 दिसंबर तक भारी बर्फ गिरने के कारण स्कार्दू पहुंचा। इससे उन्हें आसन्न हमले से पहले स्कार्दू की रक्षा के लिए तैयारी करने का पर्याप्त समय मिल गया। इस बीच, गिलगित के पाकिस्तानी कमांडर ने गिलगिट स्काउट्स और 6वीं इन्फैंट्री प्रत्येक 400 पुरुषों की तीन सेनाओं में विद्रोह करती है। मेजर एहसान अली द्वारा कमांड किए गए तीनों में से एक "इबेक्स फोर्स" को स्कार्दू को पकड़ने का काम सौंपा गया था। थापा तीस किलोमीटर दूर तसारी पास के दो फ़ॉरवर्ड पोस्ट पर तैनात थे। हालांकि, कैप्टन नेक आलम ने एक प्लाटून की कमान संभाली, विद्रोहियों में शामिल हो गए, और दूसरे पलटन का नरसंहार हो गया। 11 फरवरी 1948 को स्कार्दू पर हमला शुरू हुआ। फरवरी से अगस्त तक छह महीने के लिए, थापा ने हमले को सम्भाले रखा, गोला-बारूद और घटते भोजन को साथ गैरीसन चौकी में रखा। जमीन से सुदृढीकरण   इएन मार्ग   पर घात लगाए हुए थे और हवा द्वारा उच्च पर्वतों और अनिश्चित मौसम स्थितियों के कारण अचूक माना जाता था। एयर ड्रॉप की आपूर्ति के लिए प्रयास किए गए थे, लेकिन बूंद अक्सर गैरीसन के बाहर उतरा। आखिरकार, 14 अगस्त को, थापा ने सभी आपूर्ति समाप्त कर, आक्रमणकारियों के आगे घुटने टेक दिए। युद्ध समाप्त होने के बाद उन्हें कैदी बना लिया गया और उन्हें वापस ले लिया गया। जाहिर तौर पर अन्य सभी लोग स्पष्ट रूप से मारे गए थे। थापा को ऊपरी तौर पर डगलस ग्रेस के साथ अपने पहले के जुड़ाव के कारण बख्शा गया था, जो उस समय पाकिस्तानी सेना के प्रमुख थे।
थापा को महावीर चक्र से सम्मानित किया गया, जो भारत का दूसरा सर्वोच्च वीरता पुरस्कार था। 1957 में उन्हें भारतीय सेना में शामिल किया गया और आखिरकार वे एक ब्रिगेडियर बन गए। वह 18 जून 1960 को सेना से सेवानिवृत्त हो गया।
सैन्य अलंकरण
महावीर चक्र (१९४८), जनरल सर्विस मेडल, १९४ जे क्लास J&K, इंडियन इंडिपेंडेंस मेडल, वॉर मेडल, इंडिया सर्विस मेडल, मिलिट्री सर्विस मेडल।
मृत्यु
थापा का निधन 25 फरवरी, 1999 को दिल्ली के आर्मी अस्पताल में हुआ था।
लूज़ोन
लूज़ोन या लूसोन (दोनों उच्चारण सही हैं) दक्षिणपूर्वी एशिया के फ़िलिपीन्ज़ देश का सर्वाधिक आबादी वाला द्वीप है। यह विश्व का १५वाँ सबसे बड़ा द्वीप है और फ़िलिपीन द्वीपसमूह के उत्तर में स्थित है। राष्ट्रीय राजधानी मनिला और राष्ट्र की सबसे अधिक जनसंख्या वाला नगर, केज़ोन सिटी, इसी द्वीप पर स्थित हैं। फ़िलिपीन्ज़ की ५३% आबादी के साथ, लूज़ोन देश का आर्थिक और राजनैतिक केन्द्र है। (जावा, होन्शु और ब्रिटेन के बाद) दुनिया का चौथा सबसे अधिक जनसंख्या वाला द्वीप है और यहाँ ५.३ करोड़ लोग रहते हैं।
प्रशासनिक दृष्टि से फ़िलिपीन्ज़ को तीन प्रमुख द्वीप दलों में बाँटा गया है और "लूज़ोन" का नाम इनमें से एक के लिए भी किया जाता है। लूज़ोन द्वीप गुट में, लूज़ोन द्वीप के अलावा, उत्तर में बातानेस व बाबुयान द्वीपसमूह, पूर्व में पोलिलो द्वीपसमूह और दक्षिण के दूर-दराज़ क्षेत्रों में कातानदूनास, मारिनदूके, मासबात, रोमब्लोन, मिन्दोरो, पलावन और अन्य द्वीप सम्मिलित हैं।
नर्सापूर, दंडेपल्लि मण्डल
नर्सापूर, दंडेपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
उर्सुल कर्वेन्
उर्सुल कर्वेन्, पहले से कर्वेन्-वेरेस् (जन्म उर्सुला ङन्ज़ेन्मिल्लेरु 17 सितंबर 1964 उल्म ) एक जर्मन अभिनेत्री ,लेखक ,मॉडल और योगा टिचर है। कर्वेन् ने कई जर्मन टेलीविजन श्रृंखला और फिल्मोंमें अभिनय किया है। 16 जून 2001 को, कर्वेन् अंतरराष्ट्रीय सुर्खियों में बनाया है जब उसके चार वर्षीय बेटे, डैनियल, अमेरिकी संगीतकार के स्विमिंग पूल में एक जन्मदिन की पार्टी में डूब गया टॉमी ली सांता मोनिका में। वह शादीशुदा था जेम्स Veres और दो अन्य बच्चों की है। कर्वेन् योग का अभ्यास जब वह 30 वर्ष के थे और कई किताबें और डीवीडी प्रकाशित किया है को बढ़ावा देने और प्रदर्शन कर योग आधारित अभ्यास शुरू किया।
पंकज भदौरिया
पंकज भदौरिया  खाना बनाने के एक शो की विजेता है   जिसका नाम मास्टरशेफ इंडिया सीजन १ (२०१०) है। वह एक स्कूल में अध्यापिका थी जिन्होने अपने १६ वर्ष पुरानी नौकरी को मास्टरशेफ इंडिया के पहले सत्र में भाग लेने के लिए छोड़ दिया। उन्होंने टीवी शो जैसे शेफ पंकज का जायका (स्टार प्लस), [[किफायती किचन     ज़ी खाना खज़ाना, ३ कोर्स विद पंकज   (ज़ी खाना खज़ाना), रसोई से- पंकज भदौरिया के साथ(ईटीवी), सेल्स का बाजीगर (ईटीवी) को होस्ट किया है। वह दुनिया की पहली मास्टरशेफ विजेता थी जिनकी अपने नाम पर आधिकारिक मास्टरशेफ रसोई की किताब है  और उन्होंने दो और पाकशास्त्र की किताबें जैसे, बार्बी - आई ए एम ए शेफ, और चिकन फ्रॉम माय किचन (ब्लूम्सबरी पब्लिशिंग) लिखी हैं।
प्रारंभिक जीवन
उनका जन्म १४ जुलाई १९७१ में नई दिल्ली के विनोद खन्ना और प्रिया खन्ना, के यहाँ हुआ। पंकज उनके दो बच्चों में बड़ी हैं और उनका एक छोटा भाई है। उन्होंने 13 साल की उम्र में अपने पिता को खो दिया और 22 साल की आयु में अपनी माता को। उन्होंने अपनी स्कूली शिक्षा केन्द्रीय विद्यालय, नई दिल्ली से और उच्च शिक्षा लखनऊ से ली। उन्होंने अंग्रेजी में स्नातक, अंग्रेजी साहित्य में परास्नातक लखनऊ विश्वविद्यालय से की और फिर उन्होंने शिक्षा में स्नातक भी लखनऊ विश्वविद्यालय से की ताकि वो खुद को अपने चुने हुए कैरियर के लिए तैयार कर सकें। उनका विवाह चारु समर्थ से हुआ है और उनके दो बच्ची हैं, एक बेटी सोनालिका भदौरिया और एक बेटा, सिद्धांत भदौरिया।
पंकज भदौरिया पाककला अकादमी
पंकज ने अपनी पाककला अकादमी, लखनऊ में १६ अगस्त, २०१२ में शुरू की है। यह अकादमी शौकिया शेफ को व्यवसायिक पाठ्यक्रम और प्रमाणपत्र पाठ्यक्रम की सुविधाएं प्रदान करता है। चुंकि वह मास्टरशेफ बंनने से पहले शिक्षिका थी इसीलिये यह अकादमी एक सफलता है।
इंडोनेशिया में क्रिकेट
इतिहास
डच श्रमिकों द्वारा क्रिकेट की शुरुआत 1880 के दशक में औपनिवेशिक इंडोनेशिया ( डच ईस्ट इंडीज ) से हुई थी। क्रकाटो के 1883 के विस्फोट में बटाविया क्रिकेट क्लब के सदस्यों द्वारा बटाविया (वर्तमान में जकार्ता ) में खेले जा रहे एक मैच को बाधित करने की सूचना मिली थी। उस क्लब को सितंबर 1893 में बाटाविशे क्रिकेट-फुटबॉल क्लब ने ज्वाइन किया था, जिसे मई 1894 में शामिल किया गया था। क्रिकेट और एसोसिएशन फुटबॉल को एक ही समय के आसपास देश में पेश किया गया था, और कई शुरुआती क्लबों ने दोनों खेल खेले। नवंबर 1887 में मेडन में स्थापित जिमनास्टीक वेरेनिगिंग, ऐसा ही एक क्लब था, और 1890 में पेनांग (वर्तमान मलेशिया में ) के एक क्लब के खिलाफ दोनों खेलों में फिक्स्चर खेले।  सिंगापुर क्रिकेट क्लब ने भी दौरा किया था।  डच ईस्ट इंडीज में क्रिकेट का उदय नीदरलैंड में लोकप्रियता में गिरावट के साथ हुआ, क्योंकि कई डच खिलाड़ी कॉलोनियों में चले गए।   हालाँकि, डचमैन खेल के एकमात्र खिलाड़ी नहीं थे, जिसमें कम से कम एक क्लब बटाविया में ब्रिटिश समुदाय द्वारा बनाया गया था।  उस शहर ने वर्तमान राष्ट्रीय स्मारक की साइट पर 1960 के दशक तक क्रिकेट का मैदान बना रखा था। इंडोनेशिया में क्रिकेट का हालिया इतिहास 1981 में शुरू हुआ, जब इंडोनेशिया के इंटरनेशनल स्पोर्ट्स क्लब ने एक क्रिकेट सेक्शन की स्थापना की। इंडोनेशिया की पहली क्रिकेट लीग 1992 में स्थापित की गई थी, जब जकार्ता क्रिकेट एसोसिएशन (JCA) की स्थापना की गई थी।  जकार्ता के बाहर, 1990 के दशक में बाली और पूर्वी नुसा तेंगारा प्रांतों में और 2000 के दशक में पश्चिम जावा में लीग स्थापित किए गए थे।  इंडोनेशिया क्रिकेट फाउंडेशन (अब क्रिकेट इंडोनेशिया के रूप में जाना जाता है) की स्थापना 2000 में बाली और जकार्ता लीग के प्रतिनिधियों द्वारा की गई थी।  इसने 2001 में ICC की संबद्ध सदस्यता प्राप्त की,  और एक इंडोनेशियाई राष्ट्रीय टीम ने अगले साल अपनी अंतरराष्ट्रीय शुरुआत की, पर्थ, ऑस्ट्रेलिया में एक चार-टीम टूर्नामेंट में, जिसमें जापान और दक्षिण कोरिया भी शामिल थे। राष्ट्रीय पक्ष ने तब से नियमित रूप से आईसीसी पूर्वी एशिया-प्रशांत क्षेत्रीय टूर्नामेंट में खेला है।  क्रिकेट इंडोनेशिया ने स्कूलों में क्रिकेट के विस्तार पर जोर दिया है, और 2008 और 2009 में दोनों ने अपने अल्ट्रा मिल्क डेवलपमेंट प्रोग्राम के लिए आईसीसी विकास पुरस्कार जीता, जो "500 स्कूलों में 22,000 से अधिक छात्रों तक पहुंचा"।  2010 के जकार्ता पोस्ट के एक लेख में बताया गया कि 14 प्रांतों में 30,000 इंडोनेशियाई लोगों द्वारा क्रिकेट खेला गया था।  मूल कार्यक्रम में शामिल नहीं होने के बावजूद, क्रिकेट इंडोनेशिया और ओलंपिक परिषद की पैरवी के प्रयासों के बाद,  क्रिकेट को 2018 एशियाई खेलों (जकार्ता और पालमबांग द्वारा आयोजित) में एक खेल के रूप में शामिल किया गया है। = सन्दर्भ =
माधव संगीत विद्यालय
राजा भैया पूछवाले के आश्वासन पर ही भातखंडे ने १० जनवरी १९१८ को वर्तमान समय के प्रसिद्ध माधव संगीत महाविद्यालय की ग्वालियर में स्थापना की।
गूनाकोट, बागेश्वर(सदर) तहसील
गूनाकोट, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
फ़नजब्बी चक दे
फ़नजब्बी चक दे एक हिंदी मनोरंजन कॉमेडी शो है जो स्टार वन पर प्रसारित होता है। नवजोत सिंह सिद्धू और मंदिरा बेदी द्वारा होस्ट किए गए इस शो में सेलिब्रिटी गायक, चैटिंग, संगीत, स्टैंड अप कॉमेडियन और मनोरंजक कलाकार शामिल हैं। इस कुल 29 प्रकारणा है।
नलवारी
नलवारी भारत के असम राज्य का एक जिला हैं । यह नालारी जिला का मुख्य सदर हैं ।
व्युत्पत्ति
"नलवारी" शब्द "नल" और "वारी" इस दो शब्द से निकला हैं।"नल" शब्द का अर्थ होता हैं "ईख" और "वारी" का मतलव होता हैं एक संरक्षित इलाका जहाँ खेत की जाती हैं ।
डियर ज़िन्दगी
डियर ज़िन्दगी (Dear Zindagi) २०१६ की एक भारतीय हिन्दी ड्रामा फिल्म है, जो गौरी शिंदे द्वारा लिखित और निर्देशित है। फ़िल्म का निर्माण गौरी खान, करण जौहर और शिंदे द्वारा क्रमशः रेड चिलीज़ एंटरटेनमेंट, धर्मा प्रोडक्शंस, और होप प्रोडक्शंस के बैनर तले किया गया है। आलिया भट्ट ने फिल्म में मुख्य भूमिका निभाई है, जबकि शाहरुख़ ख़ान, कुणाल कपूर और अली जफर ने अन्य सहायक भूमिकाओं का निर्वहन किया है। फ़िल्म की कहानी कायरा नामक एक नवोदित छायाकार पर केंद्रित है, जो अपने जीवन से असंतुष्ट है, और एक मनोवैज्ञानिक डॉ जहांगीर से मिलती है, जो उसे अपने जीवन के प्रति एक एक नया दृष्टिकोण प्राप्त करने में सहायता करता है।
फिल्म का विकास २०१५ में शुरू हुआ, जब शिंदे ने अपने बैनर तले बनने वाली एक फिल्म के लिए आलिया भट्ट और शाहरुख खान को साइन किया। फिल्म की प्रधान फोटोग्राफी २१ जनवरी २०१६ को शुरू होकर २० मई २०१६ तक गोवा और मुम्बई में चली थी। अमित त्रिवेदी द्वारा संगीतबद्ध इस फिल्म के अधिकतर गीत कौसर मुनीर ने लिखे हैं।
डियर ज़िन्दगी को सर्वप्रथम २३ नवंबर 2016 को उत्तरी अमेरिका में जारी किया गया था, और इसके दो दिन बाद २५ नवम्बर २०१६ को इसे विश्व भर के सिनेमाघरों में प्रदर्शित कर दिया गया। फिल्म को आलोचकों से सकारात्मक समीक्षाऐं प्राप्त हुई; विशेष रूप से भट्ट और खान के अभिनय की प्रशंसा की गई। फिल्म बॉक्स ऑफिस पर भी सफल रही; २२ करोड़ रुपये (३.१५ मिलियन डॉलर) के बजट पर बनी इस फिल्म ने लगभग १४० करोड़ रुपये (२० मिलियन डॉलर) की कमाई की। उस वर्ष आयोजित हुए पुरस्कार समारोहों में फिल्म को कई नामांकन प्राप्त हुए, हालाँकि यह कोई भी पुरस्कार जीतने में असफल रही।
कथानक
वह अंत में जग को अपने माता-पिता द्वारा छोड़े जाने की कहानी सुनाती है, जो उसे बताता है कि वह छोड़ दिये जाने से इतना डरती है कि खुद को रिश्तों में प्रतिबद्ध नहीं होने देती, और उन्हें छोड़ देती है इससे पहले कि वे उसे छोड़ सकें। वह उसे समझाता है कि बचपन में उसे छोड़ देने के लिए उसे अपने माता-पिता को माफ करने की आवश्यकता नहीं है, लेकिन एक वयस्क के रूप में, उसके पास अपने माता-पिता को दो नियमित लोगों के रूप में देखने की परिपक्वता होनी चाहिए, जो किसी भी अन्य व्यक्ति की तरह गलती कर सकते हैं। इसके बाद कायरा अपने माता-पिता के साथ सामंजस्य बनाने का प्रयास करती है और अपनी लघु फिल्म को खत्म करने का काम भी करती है।
अपने अंतिम सत्र में, कायरा जग के आगे स्वीकार करती है कि वह उसे पसंद करने लगी है। जग उसे जवाब देता है कि एक मरीज के लिए उसके चिकित्सक के बारे में इस तरह से महसूस करना सामान्य है, और वह भी उसे पसंद करता है (एक गैर-रोमांटिक तरीके से), लेकिन कायरा अभी भी उसकी रोगी है और वह उसका मनोवैज्ञानिक, और इस कारण दोनों के बीच रिश्ता होना मुमकिन नहीं है। कायरा के वहां से निकलने से पहले दोनों एक दूसरे से गले मिलते हैं।
कायरा आखिरकार अपनी लघु फिल्म को पूरी करती है, जिस पर वह सालों से काम कर रही थी। फिल्म के प्रीमियर पर, उसके दोस्तों और परिवार के सदस्यों के अतिरिक्त उसके पूर्व प्रेमी भी उसका उत्साहवर्धन करने के लिए वहां उपस्थित रहते हैं। इसी जगह पर वह आखिरकार एक फर्नीचर डिजाइनर (आदित्य रॉय कपूर) से मिलती है, और उसकी ज़िन्दगी चलती रहती है।
पात्र
स्त्रोत:
विकास और प्री-प्रोडक्शन
मध्यम बजट पर बनी डियर ज़िन्दगी का निर्माण रेड चिलीज़ एंटरटेनमेंट की गौरी खान, धर्मा प्रोडक्शंस के करण जौहर और होप प्रोडक्शंस की गौरी शिंदे ने किया है। फ़िल्म शिंदे द्वारा निर्देशित है, और यह २०१२ में आयी कॉमेडी-ड्रामा फिल्म इंग्लिश विंग्लिश के बाद उनके द्वारा निर्देशित की गई दूसरी फ़िल्म है। द इंडियन एक्सप्रेस के साथ एक साक्षात्कार में जब शिंदे से पूछा गया कि क्या डियर ज़िन्दगी से कोई व्यक्तिगत कहानी जुड़ी है, तो उन्होंने जवाब दिया, "डियर ज़िन्दगी सामान्य रूप से जीवन से प्रेरित है। यह इस विचार के साथ शुरू हुई थी कि हम अपने जीवन में कैसे संबंध बनाते हैं, और वे हमें कैसे प्रभावित कर सकते हैं। यह कुछ ऐसा है जिस पर मुझे दिलचस्पी है, और मैंने इस फिलॉसोफी के चारों ओर एक कहानी विकसित करने की कोशिश की है।" अगस्त २०१५ में, शिंदे ने खुलासा किया कि उन्होंने पटकथा पर काम "लगभग" पूरा कर लिया है।
फ़िल्म के प्री-प्रोडक्शन का काम दिसंबर २०१५ में शुरू हुआ। शिंदे ने उस समय कहानी पर काम करना शुरू किया, और उन्होंने फिल्म के प्रमुख स्थानों के रूप में गोवा और मुंबई को चुना। प्रोडक्शन डिज़ाइनर रूपिन सुक्ख को छोड़कर, फिल्म के प्रोडक्शन क्रू में मुख्य रूप से वे लोग ही शामिल थे, जिन्होंने इंग्लिश विंग्लिश में भी शिंदे के साथ काम किया था - इनमें फिल्म एडिटर हेमंती सरकार, संवाद लेखन टीम कृष्णा हरिहरन, गौरी शिंदे और कौसर मुनीर, और छायाकार लक्ष्मण उटेकर शामिल हैं।
इंडिया टुडे ने बताया कि शाहरुख खान और आलिया भट्ट शिंदे की तत्कालीन बेनामी फिल्म में एक साथ अभिनय करेंगे। भट्ट शाहरुख खान के साथ काम करने के लिए बहुत उत्सुक थी, जिनके साथ यह उनकी पहली फिल्म होने वाली थी। यह भी खबर आयी थी कि खान और भट्ट के किरदारों के बीच कोई खास रोमांस नहीं होगा। शिंदे ने द इंडियन एक्सप्रेस से पुष्टि करते हुए कहा, "यह उतना विशिष्ट नहीं होगा जितना एक आदमी और औरत के एक साथ होने की उम्मीद है।" अप्रैल २०१६ में, यह बताया गया कि शाहरुख खान एक प्रेम गुरु की भूमिका निभाएंगे जो चार लोगों का ध्यान आकर्षित करने और उनका सच्चा प्यार पाने का तरीका जानने के लिए भट्ट के चरित्र की मदद करेगा, जो एक फिल्म निर्माता की भूमिका निभाएंगी, जिनके जीवन और काम पर पिछले सभी चार किरदारों के साथ उसका अनुभव प्रभाव डालेगा।
फिल्म के लिए जिन अन्य अभिनेताओं को साइन किया गया उनमें शामिल हैं - अली ज़फ़र, जिन्होंने एक रॉकस्टार और संगीतकार की भूमिका निभाई; अंगद बेदी, जिन्होंने कायरा के बचपन के प्रेमी, और एक रेस्टोबार मालिक की भूमिका निभाई; कुणाल कपूर, जिन्होंने कायरा के फिल्म निर्माता की भूमिका निभाई और भट्ट की फिल्म में निवेश किया; और आदित्य रॉय कपूर, जिन्होंने एक आकर्षक फर्नीचर डीलर की भूमिका निभाई। इरा दुबे और यशस्विनी दयामा ने कायरा के सबसे अच्छे मित्रों की भूमिका निभाई, जबकि रोहित सराफ उसके छोटे भाई की भूमिका में दिखे।
फिल्मांकन तथा पोस्ट-प्रोडक्शन
डियर ज़िन्दगी की प्रधान फोटोग्राफी २१ जनवरी २०१६ को गोवा में शुरू हुई। पूरी फिल्म की शूटिंग दो चरणों में पूरी की जानी थी; एक गोवा में और दूसरा मुंबई में। गोवा का पहला चरण शूटिंग शुरू होने के लगभग ३० दिनों के बाद फरवरी २०१६ के अंतिम सप्ताह में पूरा हुआ, और फिर फिल्म की पूरी कास्ट फिल्म के दूसरे चरण के लिए मुंबई चली गई। भट्ट और शाहरुख खान ने एक साथ काम करने का आनंद लिया और अगले कार्यक्रम की प्रतीक्षा कर रहे थे। फिल्म के एक गाने के सीक्वेंस की शूटिंग के लिए भट्ट सिंगापुर भी गई थी। फिल्म की पूरी शूटिंग २० मई २०१६ को समाप्त हो गई। भट्ट ने अपने इंस्टाग्राम हैंडल के माध्यम से सिंगापुर में अपनी टीम के साथ एक ग्रुप सेल्फी पोस्ट करके शूटिंग के पूरे अनुभव को साझा किया।
मार्च २०१६ में, भट्ट ने इंडिया.कॉम से कहा कि वह फिल्म में शाहरुख खान के साथ स्क्रीनस्पेस साझा करने को लेकर बहुत उत्साहित हैं। फिल्म की शूटिंग के दौरान वह कई रातों तक नहीं सोई थी। उन्होंने कहा, "शो में उनके साथ काम करना बहुत प्यारा था और गौरी की फिल्म में भी जिसके लिए हमने हाल ही में गोवा में शूटिंग की"।
२३ जून २०१६ को, द टाइम्स ऑफ इंडिया ने बताया कि फिल्म का शीर्षक डियर ज़िन्दगी होगा।
संगीत
अमित त्रिवेदी द्वारा संगीतबद्ध फ़िल्म की साउंडट्रैक एल्बम को सोनी म्यूजिक इंडिया द्वारा जारी किया गया था। पूर्ण एल्बम १५ नवंबर २०१६ को जारी की गयी थी, और फिर २१ नवंबर २०१६ को यूट्यूब पर फ़िल्म का ऑडियो ज्यूकबॉक्स जारी किया गया था।
१९८३ की फिल्म सदमा से गुलज़ार द्वारा लिखित और मूल रूप से इलैयाराजा द्वारा रचित "ऐ ज़िन्दगी गले लगा ले" गीत, जिसे कि सुरेश वाडकर द्वारा गाया गया था; फिल्म के लिए फिर से बनाया गया है। इस गीत के अतिरिक्त, एल्बम के अन्य सभी गीतों के बोल कौसर मुनीर ने लिखे हैं।
समीक्षा
द इंडियन एक्सप्रेस के सुआंशु खुराना ने फ़िल्म के संगीत की प्रशंसा करते हुए लिखा - "एक ताजा और उत्साही सेट, जीवन की कहानियों के साथ जोशीले अंदाज में बताया गया है। एल्बम में विविधता का अभाव है, फिर भी, यह कई शानदार क्षणों का प्रबंधन करता है।" जबकि ए कामेश्वरी ने इसे "संवेदनशील और भरोसेमंद गाने एल्बम को सरल बनाते हैं जो स्वचालित रूप से आपके दिमाग के पीछे पंजीकृत होता है, हमारी सटीक भावनाओं का एक काव्यात्मक संस्करण" कहा।
बॉक्स ऑफिस
डियर ज़िन्दगी को मुंबई, मैसूर, तमिलनाडु और केरल के मल्टीप्लेक्सों में अच्छी शुरुआत मिली, जबकि उत्तर भारत में इसकी शुरुआत और भी अच्छी रही।
फ़िल्म थैंक्सगिविंग सप्ताहांत की छुट्टियों के कारण उत्तरी अमेरिका में पहले जारी हुई थी, जहाँ इसने पहले दिन संयुक्त राज्य अमेरिका में १२७ पर्दों से १.१९ करोड़ रुपये और कनाडा में १६ पर्दों से ८.२९ लाख रुपये एकत्र किए। अगले दो दिन में, फिल्म ने उत्तरी अमेरिका के बॉक्स ऑफिस पर लगभग १५.८ मिलियन रुपये का संग्रह किया।
इस फिल्म ने भारत में कुल ९४.६७ करोड़ रुपये कमाए, जिससे दुनिया भर में इसकी कुल कमाई १३९.२९ मिलियन रुपये रही।
समीक्षाएं
डियर ज़िन्दगी को आलोचकों से ज्यादातर सकारात्मक प्रतिक्रिया मिली। दर्शकों ने भट्ट और खान दोनों के अभिनय की प्रशंसा की।
भारतीय
द टाइम्स ऑफ इंडिया की मीना अय्यर ने फिल्म को ५ में से ३.५ की रेटिंग दी, और भट्ट के किरदार को "जीवंत" के रूप में वर्णित करते हुए, भट्ट और खान के अभिनय की प्रशंसा की। द हिंदू की नम्रता जोशी ने फिल्म को ५ में से ३ स्टार दिए, और महसूस किया कि "भट्ट और खान के बीच की केमिस्ट्री भारी-भरकम लेखन के बावजूद फिल्म को शानदार बना देती है"। इंडिया टुडे की अनन्या भट्टाचार्य ने भी यही रेटिंग देते हुए कहा कि डियर जिंदगी "एक भावनात्मक आनंद है जो एक बार देखने पर आपको नुकसान नहीं पहुंचाएगी"। उन्होंने फ़िल्म दो प्रमुख अभिनेताओं के अभिनय के कारण फिल्म देखने की सिफारिश की। मिड डे के मयंक शेखर ने भी इसे ३ (५ में से) सितारों का दर्जा दिया, और कहा: "यह फिल्म, इसके मूल में, संवादात्मक प्रकार की विशेषता है, लेकिन ज्यादातर शांत, यहां तक ​​कि घर के अंदर भी।"